Februarie | 2013 | © My Klaskamer - idees en gedagtes uit 'n juffrou se pen
Juffer	afrikaans	biblioteek	Lewer kommentaar
Biblioteekweek skop op die 16de Maart af. Dit is die ideale tyd om die biblioteek of die klas se leeshoekie ‘n nuwe baadjie te gee.
Verf die trappe naaste aan die biblioteek soos die rugkante van geliefde boeke (of gebruik papier as dit net tydelik so gaan lyk).
Vra die outjies om die leesboeke volgens kleur, grootte of onderwerp te rangskik.
Maak groot KRABBEL-stukke, lamineer en plaas in ‘n houer langs ‘n oop muur. Dit kan ‘n lekker speletjie raak. (Scrabble)
Gebruik die Deweystelsel om raaisels oor bekendes op te stel. Bv. Mnr. Bester hou baie van …(spesifieke boek se nommer) en Juffrou Coetzee lees graag stories oor …
Tik ook soekterme soos boekmerk, bookmark, lees, sigwoorde, stories en rympies by die bruin soekblokkie aan die regterkant in…
Kry nog inligting by LIASA.
Juffer	afrikaans	links, linkshandig, skryf	4 Kommentaar
Hoe hou ‘n linkshandige kind die potlood vas? Hoe vorm die linkshandige letters?
Knipoefeninge vir linkshandiges. Só lyk die skêr.
Skryfbehoeftes vir linkshandiges.
Help linkshandiges om te leer skryf.
Hoe gemaak met veters?
Het jy geweet daar is ‘n spesiale dag vir linkshandigheid? Dit is die 13de Augustus.
WOH het my so 'n bietjie laat dink...
Juffer	afrikaans	geletterdheid, opvoedkundig, speletjie, wetenskap, wiskunde	Lewer kommentaar
Die Wêreld Opvoedkundige Speletjiesdae is om die draai. Die Geletterdheidsdag is op 5 Maart, Wiskundedag is op 6 Maart en op die 7de is dit Wetenskapdag. Dit is heeltemal gratis en daar is reeds oefenspeletjies beskikbaar. Skryf in en hou die “tickers” aan die regterkant dop om die dae af te tel.
Ambassador Zeyn Mahomed
Ambassador Amy Coningsby
Pre-Release – World Education Games 2013
Juffer	afrikaans	emosies, gevoel, gevoelens	2 Kommentaar
Kinders sukkel soms om uiting te gee aan emosies of om die regte beskrywing vir hul emosies te vind. Hier is ‘n paar takies om die kleintjies te help om emosies te verduidelik. Indien daar egter meer ernstige probleme is, behoort dit deur ‘n kundige aangespreek te word.
Gee vir die outjies ‘n leë gesig waarin hulle die gelaatstrekke kan teken. Vandag lyk en voel ek so…
Draai en wys: Teken emosies op ‘n dun rolletjie of pyp (vorm kern en staander soos ‘n overlocker gare tol). Teken ‘n karakter op ‘n toiletrol – met ‘n gaping in die gesig. As die rolletjie om die kern draai, verander die emosies.
Emosiemeter: Gebruik kleure, ‘n pyl en ‘n spleetspeld om die pyltjie heen en weer oor die kleure te skuif.
Speletjie (gratis) met Engelse woorde.
Bou jou emosie met klei – en pak dit op die gesiggie.
Kinderwerf het ‘n oulike emosiewiel, Wietske het ‘n paar interessante artikels en hier is ‘n hele boekie. Die boekie bevat al die Engelse woorde – as die outjies opstelle wil skryf.
Gee vir die outjies blaaie met emosiewoorde om opstelle te skryf. [gevoelens]
Engelse emosiewoorde met prente.
Laat weet gerus van nog idees.
Juffer	afrikaans	geld, geldsomme, note, rand, sent, wiskunde	2 Kommentaar
Iemand het onlangs werksvelle in verband met geld gesoek.
Hoe lyk die geld?
Ouer Munte en nuwer Munte (nuwe R5, ou en nuwe R5)
Omdat die nuwe note nog kraakvars is, is dit redelik skaars in werksvelle. Loer gerus na die volgende webtuistes en take vir moontlikhede:
Munte Toets jou kennis
Regs-klik en “open in a new tab”.
Aflaaibaar op die TinyTap toep/app
Juffer	afrikaans	moedertaal	2 Kommentaar
21 Februarie is Internasionale Moedertaaldag. Wat sê UNESCO? Dr. Michael le Cordeur? Neville Alexander? Marié Heese? Russel Botman? Ouers en mense op grondvlak? ‘n Stukkie navorsing…
boeke: soggens en saans
Juffer	afrikaans	boeke	Lewer kommentaar
7 Maart is Wêreld Boeke Dag en 23 April is Wêreld Boeke Nag. Laasgenoemde blyk wel vir grootmense te wees, maar ‘n mens kan van enige dag ‘n leesdag maak!
Stel ‘n paar leeslyste beskikbaar vir ywerige lesers, laat hulle hul gunstelingboeke kom wys, hou ‘n spesiale leesuur of selfs ‘n marathon en laat ander onderwysers boeke in jou klas kom lees. As die skool die geriewe het, kan jy ‘n ouer selfs vra om deur middel van Skype ‘n boekie voor te lees. Trek aan soos ‘n gunstelingkarakter of die leesboekies se hoofkarakters (Biebie, Kalla, Boet, Saartjie, Kleinsus…) Maak opnames van die lesery en bou julle eie storie versameling op. As jou klas ‘n verveelde oomblik het, kan jy die video op die rekenaar of televisie wys. Hulle sal dit geniet om vir juffrou so-en-so, die snoepietannie of Meneer te sien.
Vir intervensie en motiverings-idees kan jy soekterme soos lees, sigwoorde, klanke…by die bruin soekblokkie aan die regterkant in tik.
Juffer	afrikaans	2 Kommentaar
‘n Uur vir die aarde. Hoe kan ‘n mens die aarde op pas en wat moet ‘n mens bewaar?
Juffer	afrikaans	geskenk, juffrou, meneer, onderwyser, onderwyseres	6 Kommentaar
Wêreldwyd word spesiale waarderingsdae en -weke vir onderwysers gehou. Hiermee sommer so ‘n paar skakels na oulike kaartjies en geskenk idees…
‘n Oulike “note”-boekie
Kleurvolle kolletjie en appel kaartjies (oorwegend swart)
Kleurvolle kolletjie en appel kaartjies (oorwegend rooi)
Helder en ronde kaartjies
Pittige koeldrank idee
Klein kleurvolle dankie briefies
Biddag vir Onderwys en Opvoeding: Gewoonlik die tweede Sondag in Februarie.
Juffer	afrikaans, flitskaarte, Graad 1, Graad 2, Graad 3	aai, drieklank, dubbelklank, eeu, ei, eu, flits, flitskaart, Graad 1, Graad 2, Graad 3, ie, klanke, oei, ooi, ou, spellyste, tweeklank, ui, woorde, woordfamilies, woordmuur	18 Kommentaar
Flitskaarte om verskeie klanke mee vas te lê… Hersien die klanke groepie-vir-groepie.
Druk die flitskaarte in hierdie groottes uit of plaas 2 velle op ‘n A4-bladsy. Beskerm dit met breë, deursigtige kleeflint of lamineer.
Gebruik die klanke se muurkaarte as hofie en plak die flitskaarte daaronder. As dit in ‘n lêer (flip file) geplaas word, kan dit as ‘n tipe woordlêer of woordeboek dien.
As daar genoeg muurspasie is, kan die bogenoemde teen die muur geplak word.
As jy twee stelle druk, kan die een heel bly sodat die kleingoed die los flitskaarte bo-op of by hul maats kan pas.
Knip twee stelle uit om speletjies soos “snap” of ‘n “geheuespel” te speel.
Plaas ‘n stelletjie flitskaarte onderstebo langs ‘n hopie sigwoorde. Trek een van elk en maak ‘n sin daarmee.
Plaas ‘n vel in ‘n lêersakkie sodat die outjie dit met ‘n witbord veselpen kan natrek.
Plaas ‘n skoon vel papier bo-op die woorde, sodat dit deurskyn. Nou kan dit ook na getrek word.
Geïllustreerde flitskaarte in rymvorm (gebruik as spellyste of verwysingsbron) is in die Enorme Mengelmoeskardoes Pakket ingesluit. Die outjies kan woorde natrek, flits en pas. Loer ook na die Woordeskatboekies.
Loer ook na die drukbare bladsye vir nog idees.
Juffer	afrikaans	geskenk, Valentyn, Valentynsdag	2 Kommentaar
Valentynsdag is amper hier. Hiermee dan so ‘n paar idees vir geskenke en bederfies…
Plant ‘n hartjie: Maak pienk papierpulp en meng met sade. Giet dit in ‘n vormpie en laat droog word. Gee dit as ‘n kaartjie of plaas ‘n hele paar hartjies in ‘n geskenkpakkie.
‘n Hartjie vir die hempsknoop of dalk vir die oorbel?
Ryg harte met wol of linte
Maak julle eie geskenkdosies (druk die gekleurde weergawes of druk die wit templaat op gekleurde papier).
Hartjie koeverte: Versier ‘n vel papier met patroonwerk (vetkryt) en verf dit met verdunde voedselkleursel. Sodra dit droog is, kan ‘n mens ‘n groot hart daarop trek, uit knip en in ‘n koevertjie vou. ‘n Mens kan ook die harte voor af met veselpenne trek of met ‘n rekenaardrukker uit druk en afrol.
Hande-hartjie: Vou ‘n bladsy, trek ‘n hand af (met die duim en wysvinger teen die vou) en knip uit. Die spasie tussen die duim en wysvinger vorm ‘n hartjie. Dit kan as ‘n hartjie-kaartjie of as ‘n fotoraam dien.
Bak hartjie koekies
Maak ‘n verrassingsbroodjie vir die kosblik
Skryf op malvalekkers: Rooi voedselkleursel op malvalekkers
Gebruik proppies en verskillende skakerings (pasta-agtige rooi, pienk, wit) verf om drukwerk binne-in ‘n hartjieraam te doen. Plaas dit in ‘n raam…of knip ‘n hart uit voordat julle die drukwerk doen om dit bo-op ‘n kaartjie te gebruik.
Pak droë bone, neutedoppe of pitte (soos perskepitte) in die vorm van ‘n hartjie. Gebruik sterk houtlym of gom om nog lae by te voeg en om die dele aan mekaar te heg. Verf dit rooi, pienk of wit sodra droog en maak ‘n lint daaraan vas (om mee te hang).
SkyView® - Terminal Eleven LLC
#MyKlaskamer myklaskamer.com @TeachaMagazine #rsateachers https://t.co/2jfvYTleZW 9 hours ago